Intră cu bocancii în intimitatea Prințesei Diana pentru sume uriașe
- Cristian Raducanu
- 17 martie 2024, 21:38
Prințesa Diana nu a fost uitată de poporul britanic, deși au trecut mai bine de două decenii de la tragicul accident de la Paris. Publicațiile din Albion au anunțat că o casă de licitație va scoate la vânzare scrisorile de dragoste expediate de regretată prințesă, maiorului James Hewitt.
Poveste de dragoste între Prințesa Diana și maiorul James Hewitt
Se pare că Prințesa Diana și maiorul Hewitt au trăit o adevărată poveste de dragoste, dacă luăm în calcul cele 64 de scrisori expediate de Lady Diana, maiorului Hewitt. Recent, o casă de licitații din Statele Unite și-a anunțat interesul pentru a cumpăra corespondența respectivă.
În acest sens, casa de licitații este dispusă să plătească celui care le deține, un milion de dolari, echivalentul a 780.000 de lire sterline. Vestea nu a fost primită cu entuziasm în rândul britanicilor. Fanii prințesei se tem că noul proprietar ar putea dezvălui conținutul corespondenței.
Maiorul Hewitt le-a oferit drept garanție pentru un împrumul de jumătate de milion de lire. În pofida temerilor exprimate de fanii prințesei, publicația britanică The Sun a anunțat că tranzacția este pe cale de a se finaliza.
Corsepondența valorează peste un milion de dolari
"Totul se îndreaptă în direcția cea bună și o vânzare pare să fie iminentă", au scris jurnaliștii britanici. Casa de licitații Bonhams a evaluat scrisorile trimise de prințesa Diana la o valoare cuprinsă între 311.000 și 466.000 de lire sterline. Mare parte din corespondență a fost scrisă pe hârtie militară distinctivă "Blueys".
Este foarte probabil ca temerile fanilor prințesei să se adeverească. Casa de licitații a transmis că ultimile vânzări ale obiectelor care au aparținut prințesei "demonstrează atracția comercială tot mai mare pentru tot ceea ce are legătură cu Diana".
O afirmație susținută și de ultima licitație. Un pulover cu oi purtat de Prințesa Diana s-a vândut cu 920.000 de lire sterline, echivalentul a peste un milion de dolari. Asta în condițiile în care, piesa vestimentară a fost evaluată inițial la 70.000 de dolari.
Puloverul purtat de prințesa Diana s-a vândut cu 920.000 de lire
La o altă licitație, puloverul Fly Virgin Atlantic, purtat de Lady Diana s-a vândut cu 42.760 de lire. Prințesa Diana și James Hewitt au trăit o poveste de dragoste aproape cinci ani. Pe vremea când Hewitt activa ca ofițer de cavalerie.
Ulterior, acesta a intrat într-un con de umbră. Perioadă pe care a încercat să o depășesacă dezvăluind presei detalii intime din relația pe care a avut-o cu prințesa. În urmă cu trei decenii, Hewitt a colaborat cu Anna Pasternak, la realizarea cărții "Princes in Love". Un titlu care a devenit bestseller și care expune detalii despre povestea lor de dragoste, scrie The Sun.